Ego Garnerius Dei gratia Lingonensis Episcopus notum fieri volo presentibus et futuris quod Martillus Maillei dominus concessit in elemosinam Deo et Fratribus de Domo Dei de Tilecastro, prata quae ipse habebat in finagio de Cepoi, libere et perpetuo possidenda. Ipsi vero Fratres octo denarios censuales infra octabas Sancti Joannis Baptistae menistrallo Domini Martelli de Cepoi, sine accensatione, annuatim persoluent. Usagium uero habebunt animalia eorum in pasturis de Cepoi, ea scilicet quae ad fenum congregandum adducentur eundo et redeundo. Hanc elemosinam laudauit uxor eius Cheureria et Huo et Gaufridus et Renaudus filii eius: ipse uero Martellus in manum nostram misit. Testes Milo Sancti Stephani Abbas Diuionis, magister Hugo, Guido miles de Flamerens, Ocherus Decanus Diuionis, Andreas Decanus de Ogiis, Vivianus sacerdos de Barion. Actum est hoc anno incarnati Verbi M° C° XC° III°.